Farnborough, Hampshire
<s>Farnborough je grad od 66,970 stanovnika na jugoistoku Engleske.</s><s>On je i administrativni centar Distrikta Rushmoor.</s>

<s>Farnborough je poznat kao grad avijacije, u njemu se tradicionalno održava internacionalni Sajam avijacije, tu se nalazi i vojna baza sa aerodromom Kraljevskih zračnih snaga, a tu je i Centar za istraživanje avionskih nesreća.</s>

<s>Geografske karakteristike</s>

<s>Farnborough leži na sjeveroistoku Grofovije Hampshire, nedaleko od granice sa Grofovijom Surrey, udaljen pedesetak km jugozapadno od centra Londona.</s>

<s>Kako je danas praktički spojen sa gradovima Aldershot, Camberley i Farnham, on je dio konurbacije u kojoj živi 258,468 stanovnika</s>

<s>Historija</s>

<s>Farnborough je niknuo kao saksonsko naselje pa se spominje i u knjizi Domesday Book iz 1086.</s><s>Ime mu je izvedeno iz saksonskog Ferneberga, što je značilo Papratovo brdo.</s>

<s>Sve početka 20. vijeka bio je malo beznačajno selo.</s><s>Njegov progres počeo je kad je Britanska armija - 1906. izgradila prvi aerodrom, koji je ubrzo postao glavni istraživalački centar Britanske ratne avijacije.</s>

<s>Za njegov ubrzani rast bio je značajan i dolazak željeznice polovicom 20. vijeka, kad se doselilo puno ljudi iz Londona.</s>

<s>Današnji Farnborough je satelitsko naselje Londonske metropole, njegova spavaonica, čiji stanovnici svaki dan putuju u London u pretrpanim vlakovima.</s>

<s>Znamenitosti</s>

<s>Pored vojske i avijacije grad je poznat i po historicističkoj palači Farnborough Hill izgrađenoj 1862. koju je kupila i dogradila Eugénia de Montijo žena svrgnutog francuskog cara Louisa-Napoléona Bonapartea, koja je jedno vrijeme živjela u egzilu u Britaniji.</s>

<s>Privreda</s>

<s>Pored vojske koja je još uvijek najveći generator prihoda, privreda  Farnborougha oslanja se i na proizvodnju papira, kablova i sintetičke gume.</s>

<s>Pobratimski gradovi</s>

<s>San Giovanni Rotondo, Italija
  Betlehem, Palestina
  Wadowice, Poljska</s>

<s>Izvori</s>

<s>Vanjske veze</s>

<s>Farnborough na portalu Rushmoor Borough Council</s>

<s>Gradovi u Engleskoj
Hampshire</s>

